આ લોકાર્પણ કાર્યક્રમમાં મુખ્યમંત્રી વિજય રૂપાણીએ 700 કરોડના ખર્ચે એસ.જી હાઈવેના દરેક ચાર રસ્તા પર ઓવરબ્રિજ અને સૌરાષ્ટ્ર સુધી 6 લેન રોડ બનાવવાની જાહેરાત કરી હતી. સરખેજ-ગાંધીનગર હાઈવે પર સવારે અને સાંજે ટ્રાફિકની સમસ્યાઓ વધતી જ જાય છે. ગાંધીનગરથી સરખેજ રોજના હજારો વાહનોની અવર-જવર રહે છે. ઓફિસ ટાઈમિંગમાં મોટાભાગના ક્રોસ રોડ પર ભારે ટ્રાફિક થતો હોય છે. જો મુખ્યમંત્રીની જાહેરાતને પગલે દરેક ક્રોસરોડ પર ઓવરબ્રિજ બનશે તો, ટ્રાફિકની આ મોટી સમસ્યા નિવારવામાં ખૂબ મદદ મળી રહેશે.